section_heading: Povratak nezavisnim izdavačima, koncertni albumi (2002. – 2007.)
paragraph_text: Dana 7. kolovoza 2002. Claude Coleman Jr. teško je ozlijeđen u automobilskoj nesreći na cesti Route 78 u blizini Newarka – slomio je kralježnicu i zdjelicu. Ween je ubrzo organizirao nekoliko dobrotvornih koncerata u njujorškom Bowery Ballroomu koji su se održali u listopadu da bi mu pomogao otplatiti troškove zdravstvenih usluga.<ref> Na tim je nastupima bubnjeve svirao Josh Freese, bubnjar The Vandalsa. Freese je također svirao i na Quebecu, idućem albumu skupine. Coleman se vratio skupini u prosincu i svirao je uz Freemana na akustičnom nastupu u Brooklynu. Istog je mjeseca Ween objavio koncertni album Live at Stubb's na tri CD-a – na uratku se nalaze snimke dijelova dvaju koncerata koji su se održali u srpnju 2000. u Austinu tijekom turneje White Pepper.